CELEX: 62016CN0230
Language: da
Date: 2016-04-25 00:00:00
Title: Sag C-230/16: Anmodning om præjudiciel afgørelse indgivet af Oberlandesgericht Frankfurt am Main (Tyskland) den 25. april 2016 – Coty Germany GmbH mod Parfümerie Akzente GmbH

18.7.2016   
            
            
               DA
            
            
               Den Europæiske Unions Tidende
            
            
               C 260/21
            
         Anmodning om præjudiciel afgørelse indgivet af Oberlandesgericht Frankfurt am Main (Tyskland) den 25. april 2016 – Coty Germany GmbH mod Parfümerie Akzente GmbH
   (Sag C-230/16)
   (2016/C 260/26)
   Processprog: tysk
   
      Den forelæggende ret
   
   Oberlandesgericht Frankfurt am Main
   
      Parter i hovedsagen
   
   
      Sagsøger: Coty Germany GmbH
   
      Sagsøgt: Parfümerie Akzente GmbH
   
      Præjudicielt/Præjudicielle spørgsmål
   
   
               1)
            
            
               Kan selektive distributionssystemer, som er rettet mod salg af luksus- og prestigevarer, og som primært tjener til at sikre varernes »image af luksus«, udgøre et konkurrenceelement, som er foreneligt med artikel 101, stk. 1, TEUF?
            
         
               2)
            
            
               Hvis første spørgsmål besvares bekræftende:
               Kan det udgøre et konkurrenceelement, som er foreneligt med artikel 101, stk. 1, TEUF, hvis medlemmer af et selektivt distributionssystem, der opererer i detailleddet, generelt forbydes at involvere eksterne virksomheder i forbindelse med internetsalg på en måde, som er synlig udefra, uden at det er afgørende, om producentens legitime kvalitetskrav tilsidesættes i det konkrete tilfælde?
            
         
               3)
            
            
               Skal artikel 4, litra b), i forordning (EU) nr. 330/2010 (1) fortolkes således, at et forbud mod at involvere eksterne virksomheder i forbindelse med internetsalg på en måde, som er synlig udefra, som pålægges medlemmerne af et selektivt distributionssystem, der opererer i detailleddet, udgør en tilsigtet begrænsning af detailhandlerens kundegruppe?
            
         
               4)
            
            
               Skal artikel 4, litra c), i forordning (EU) nr. 330/2010 fortolkes således, at et forbud mod at involvere eksterne virksomheder i forbindelse med internetsalg på en måde, som er synlig udefra, som pålægges medlemmerne af et selektivt distributionssystem, der opererer i detailleddet, udgør en tilsigtet begrænsning af passivt salg til slutbrugere?
            
         
      (1)  Kommissionens forordning (EU) nr. 330/2010 af 20.4.2010 om anvendelse af artikel 101, stk. 3, i traktaten om Den Europæiske Unions funktionsmåde på kategorier af vertikale aftaler og samordnet praksis (EUT L 102, s. 1).